Shaki
Shaki (ozarbayjoncha: Şəki) — Ozarbayjondagi shahar, Shaki tumanining maʼmuriy markazi. 1963-yil 4-yanvaridan respublika tarkibiga kiritilgan. 1968-yilning 15-fevraliga qadar „Nuxa“ deb nomlangan. Shaki tumanining maʼmuriy markazi. Sovet davrida respublikaga boʻysungan boʻlib, shahar maqomida boʻlgan. Hozirgi kunda Shaki tumani tarkibida boʻlsa-da, toʻgʻridan-toʻgʻri respublikaga boʻysunadi. Ammo Shaki shahri ijro hokimiyati rahbarining vakolatlari ham Shaki tumaniga tegishlidir. Shaki shahri respublikanıng shimoliy-gʻarbida, Kish daryosining chap sohilida, dengiz sathidan 700 metr balandlikda, poytaxt Baku shahridan 370 km uzoqlikda, Buyuk Kavkaz togʻlari etaklarining janub tomonida, markaziy hududlardan uzoqroqdagi bir manzilda joylashgan. Shaharni qurshab olgan tabiat, purviqor togʻlar oʻz goʻzalligi bilan kishini oʻziga maftun etadi. Xon yaylovining tik yoʻllarida shimol tarafdan shaharga yaqinlashganimizda ikki ulkan — Chaqqaldor və Ottal jarliklariga duch kelamiz. Shaki shahri murakkab tuzilishga ega. Sharqdan Gʻarbga oquvchi Qurkanadaryosii shaharni ikki qismga, yuqorisi Janub, boshqa qismi esa vodiyda yastangan Shimoliy tarafga ajratgan. 2007-yilgi maʼlumotlarga qaraganda Shaki shahrida 62499 kishi istiqomat qiladi. Bu esa Shaki tumani bilan birgalikda butun aholining 37,33 %ini tashkil etadi. 2007-yil maʼlumotlarga asosan Shaki shahri aholisining 48,3 % ini erkaklar, 51,7 % ini esa ayollar tashkil etadi.